google/wiki40b huggingface dataset:
Jan Szyszko

Jan Feliks Szyszko (19. aprill 1944 Stara Miłosna – 9. oktoober 2019) oli Poola metsateadlane ja poliitik, ta kuulus aastast 2001 erakonda Õigus ja Õiglus. Ta oli 16. novembrist 2015 kuni 9. jaanuarini 2018 Poola keskkonnaminister (Beata Szydło ja Mateusz Morawiecki valitsuses).
Ta sündis aastal 1944 Stara Miłosnas (praegu Varssavi linnaosa). Ta lõpetas aastal 1966 metsanduskõrgkooli (Wydział Leśny Szkoły Głównej Gospodarstwa Wiejskiego w Warszawie), aastast 2001 oli ta samas kõrgkoolis professor.
Ta oli aastast 2005 Seimi liige. 31. oktoobrist 1997 kuni 19. oktoobrini 1999 oli ta Poola keskkonnakaitse, loodusressursside ja metsanduse minister (Jerzy Buzeki valitsuses). Seejärel oli ta keskkonnaministriks 31. oktoobrist 2005 kuni 16. november 2007 (Kazimierz Marcinkiewiczi ja Jarosław Kaczyński valitsuses). Järgmine kord oli ta keskkonnaministriks 16. novembrist 2015 kuni 9. jaanuarini 2018 (Beata Szydło ja Mateusz Morawiecki valitsuses).

Isiklikku

Ta oli abielus ja kahe tütre isa.
Côte d'Azur

Ajalugu ja populaarsus

Piirkond on olnud kuulus suvituskoht juba alates 18. sajandi lõpust. Tollal väisasid Côte d'Azuri eelkõige inglise aristokraadid, kes siia terveks hooajaks tervist parandama tulid. Koht kogus populaarsust 19. sajandil, kui sinna ehitati raudtee. See võimaldas lihtsamat ja kiiremat ligipääsu ning turismitööstus ja suvituskeskused hakkasid kiiresti kasvama. Avati kasiinosid, kohvikuid, ballisaale, ehitati mereäärseid promenaade ja uhkeid villasid. Nice'i (eesti keeles itaaliapäraselt Nizza) populaarsust võis võrrelda Bathiga Inglismaal – kõik mainekad ja auväärsed inimesed kolisid sinna igal suvehooajal ümber. Nice'is korraldati mitmeid olulisi seltskonnaüritusi, mis varem Pariisis ja Londonis aset olid leidnud. Monaco's asub kuulus Monte Carlo kasiino.

Seos kunstiga

Côte d'Azur on olnud üks kunstnike lemmikpaiku, sest sealne loodus võlub oma kaunidusega ning värvikirevusega. Tänu imeheale kliimale kasvab seal palju lillesorte, leidub apelsinisalusid ja päevalillepõlde, lavendlit ja mimoosi, mägesid ja merd. Côte d'Azuri on külastanud mitmed suured kunstnikud, muuhulgas Pierre Bonnard, Georges Braque, Paul Cézanne, André Derain, Henri Matisse, Claude Monet, Pablo Picasso, Auguste Renoir ja Paul Signac, kellest suuremal osal on kunagistes elukohtades praegu oma muuseumid.
Siiani on tegu populaarse suvituskohaga, kuhu nii prantslased kui välismaalased eelkõige juulikuus massiliselt rannapuhkust veetma sõidavad.
Peri mõis

Peri mõis (saksa keeles Perrist) oli rüütlimõis Põlva kihelkonnas Võrumaal. Nüüdisajal jääb mõis Põlva maakonda Põlva valda.
Mõis rajati keskajal ja esimesed teateid mõisast on 1544.
Matis Toome

Matis Toome (sündinud 25. juulil 1975 Keavas) on eesti võistlustantsija ja tantsuõpetaja. 
Ta alustas tantsutreeninguid kuueaastaselt Raplas Tantsuklubis Alemana, tema juhendajad olid Rauno ja Kristina Ilo. 
Alates 1993. aastast tantsis Matis Toome Helen Klandorf-Sadamaga. 1994. aastal tulid nad Eesti noorte vanuseklassi (16–18) meistriks standardtantsudes ja kümnes tantsus.
Alates 1995. aastast tegutses ta elukutselise võistlustantsijana.
Aastal 2002 lõpetas Matis Toome tantsukarjääri ja asus tööle standardtantsude õpetajana.
Onega jõgi

Onega (vene Онега) on jõgi Euroopas Põhja-Venemaal. Algab Latša järvest. Voolab valdavalt põhja, suubub Valge mere Onega lahte.
Pikkus 416 km, valgala 56 900 km². Suuremad lisajõed on Vološka, Moša, Kodina, Kena, Iksa ja Koža.
Jõe ääres asuvad Kargopoli ja Onega linn.
Gunnar Paabo

Gunnar Paabo (15. juuni 1928 Tartu – 14. aprill 2014 Washington) oli eesti ajakirjanik ja eesti aktivist USA-s.
Ta sündis aastal 1928 Tartus. Ta õppis Tartu Poeglaste Gümnaasiumis. Aastal 1944 põgenes koos perega Saksamaale. Aastal 1948 lõpetas ta Augsburgi Eesti Gümnaasiumi. Aastal 1944 lahkus ta Saksamaalt USA-sse.
Aastatel 1951–1955 teenis ta USA lennuväes, ta võttis osa Korea sõjast. Ülikoolis käis ta George Washingtoni Ülikoolis, õppides majandust. Ta oli aastast 1956 Eesti Üliõpilaste Seltsi liige, kuulus Baltimore-Washingtoni koondusesse, oli aastal 1958 koonduse abikirjatoimetaja.
Ta oli aastatel 1955–1968 Ameerika Hääle eestikeelsete saadete diktor ja toimetaja. Aastatel 1968–1987 oli ta saatejuhiks Ameerika Hääle Kaug-Ida osakonnas (alguses tegeles ta Indoneesiaga, hiljem Vietnamiga).
Ta oli Washingtoni Eesti Seltsi asutajaliige ja pikaaegne esimees. Samuti oli ta Washingtoni Markuse koguduse asutajaliige ja liige (ning hiljem Baltimore ja Washingtoni koguduse liige).

Isiklikku

Tema abikaasa oli Maya Paabo.
Township 1 (Harperi maakond)

Township 1 on vald USA-s Kansase osariigis Harperi maakonnas.
2010. aastal elas vallas 963 inimest. 2000. aastal elas 1000 inimest.
Valla pindala on 468,37 km², millest 0,58 km² moodustab veepindala.
Karamboola

Karamboola ehk tähtvili on karamboola-averroa vili.

Kirjeldus

Tähtvili on 3–6 cm pikk, 3–6 cm läbimõõduga ning kaalub umbes 100 g. Viljal on omapärane kuju. Karamboola läbilõige on tähekujuline, selle järgi on vili ka nimetuse saanud. Vilja vahajas õhuke koor on läbipaistev ja kahvatukollane ning muutub vilja küpsedes kuldkollaseks. Viljaliha on karge, mahlane ja pisut hapukas, küpsel viljal väga aromaatne. 2–12 seemet asetsevad vilja ribides.
Karamboolas on palju antioksüdante ja C-vitamiini ning vähe suhkruid ja naatriumi.

Kasvatamine

Tseilonilt ja Maluku saartelt pärit tähtvilja on kasvatatud Aasias iidsetest aegadest peale. Karamboola-averroa on 6–10 m kõrgune puu, millel on magusalt lõhnavad roosad või purprused õiekobarad. Taim kasvab troopikas ja lähistroopikas ning seda kasvatatakse paljudes maailma riikides: Costa Ricas, Peruus, Columbias, Trinidadis, Ecuadoris, Guyanas, Dominikaani vabariigis, Brasiilias ja Ameerika Ühendriikides – Lõuna-Floridas ja Hawaiil.

Kasutamine

Tähtvilja võib süüa toorelt või keedetuna ja see sobib hästi nii köögi- kui ka puuviljadega. Tähtviljaviiludega kaunistatakse kokteile, eelroogi, kooke ja pirukaid. Seda võib kasutada sorbettide tegemisel. Tähtviljast valmistatakse ka mahla.
Karamboolat ehk tähtvilja ei tohiks segi ajada tema lähedase sugulase bilimbiga, mille nimetus Indoneesias on belimbing sayur või belimbing wuluh.
Strenči raudteejaam

Strenči raudteejaam on raudteejaam Strenči piirkonnas Strenčis Valga–Riia raudteeliinil.
Raudteejaam avati 1889. aastal ja algselt kandis see nime Stakeln. Raudtee valmimisajal jäi jaam Valga kreisi Trikāta kihelkonda Vecbrenguļi mõisa maadele. Praeguse nime sai jaam aastal 1919. XX sajandi viiekümnendatel aastatel püstitati jaama juurde varjualused turba ladustamiseks.
Jaam asub Riiast 141,1 km kaugusel. Jaamas asub lisaks peateele kolm kõrvalteed; platvorme on kaks. Päevas peatub seal kuus reisirongi. Jaamas võib toimuda ka kaupade rongidele ning neilt maha laadimine.
Dickinsoni maakond (Iowa)

Ajalugu

Maakond moodustati 15. jaanuaril 1851.
Olavi Ollikainen

Olavi Ollikainen (sündinud 3. novembril 1963 Tallinnas) on Eesti füüsik.

Elulugu

Olavi Ollikainen on teenistujate poeg.
Lõpetas 1982 Tallinna 2. Keskkooli, 1989 Tartu Ülikooli füüsika osakonna, Ph.D. (1996, TÜ), väitekiri "Application of persistent spectral hole-burning in ultra-fast optical neural networks, timeresolved spectroscopy and holographic interferometry". Oli 1989–96 FI nooremteadur ja doktorant, 1994 ja 1995 ka ETH Zürichi külalisteadur, järeldoktorant 1996–1998, aastast 1998 EVOTEC Technologies GmbH teadur.

Teadustöö

Uurinud spektraalsälkamise rakendusi optilistes neuronvõrkskeemides, aeglahutusega spektroskoopias ja holograafilises interferomeetrias (1989–1998), aastast 1998 raku piltide analüüsi suure lahutusvõimega skriinimisel.
Kirimäe-Konvere vald

Kirimäe-Konvere vald (saksa keeles Kirrimeggi-Konfer) oli vald Läänemaal Lääne-Nigula kihelkonnas. Vald eksisteeris 1866–1890 ja siis liideti Kirimäe-Konvere vald Taebla vallaga.
Valla alal asus Kirimäe ja Konvere mõis.
Carrie Fisher

Lapsepõlv ja perekond

Fisheri isa oli Venemaa juudi päritolu laulja Eddie Fisher ja ema oli šoti-iiri ja inglise päritolu näitleja Debbie Reynolds.
Tema noorem vend on produtsent ja näitleja Todd Fisher ning tema poolõed on näitlejad Joely Fisher ja Tricia Leigh Fisher.

Filmitegevus

Ta on tuntud eelkõige tänu Leia rollile "Tähtede sõja" saaga filmides.

Surm

23. detsembril 2016 lendas Carrie Fisher Londonist Los Angelesse United Airlinesiga. 15 minutit enne maandumist tema süda seiskus ja reisija tema kõrval andis teada, et Fisher ei hinga. Üks teine reisija tegi talle kunstlikku hingamist kuni parameedikute saabumiseni. Meedikud viisid Carrie Ronald Reagani UCLA haiglasse, kus ta pandi hingamisaparaatide alla. Fisher suri neli päeva hiljem, 27. detsembril Los Angeleses 60-aastasena. Tema tütar Billie Lourd kinnitas pere pressiesindaja Simon Hallsi kaudu oma ema surma.

Kirjandustegevus

Fisher on kirjutanud ka autobiograafia "Postcards from the Edge", mille ainetel kirjutas ta samanimelise filmi stsenaariumi.
Lilleoru tänav

Lilleoru tänav on tänav Rakveres.
Tänav on pikkusega 1581 meetrit ja see ühendab Rakvere Linnuriigi linnaosa elamute piirkonda Rakvere Palermo linnaosaga, mis on linna kõige lõunapoolsem. Ida-läänesuunaline tänav kulgeb lääne suunas läbi Rakvere linnametsa. Ta saab alguse Vabaduse ja Ööbiku tänava ristmikust. Palermo linnaosas ristub Lilleoru tänav Aia tänava, Tartu tänava, Ristiku tänava, Kanarbiku tänava ja Juhan Kunderi tänavaga põhja poolt ning Palermo tänavaga lõuna poolt. Tänav lõpeb Tõrma ringteega, mis on Pärnu–Rakvere–Sõmeru maantee (põhimaantee nr 5) üks osa. 
19. sajandi esimesel poolel avas kaupmees Pervoi Rakveres Tartu tänava lõpus trahteri Palermo, mis sai nime Sitsiilia põhjarannikul asuva Palermo linna järgi, kus 1848. aasta jaanuaris algas Itaalia kodanlik revolutsioon. Trahter ja selle suveaed olid linnarahva üks tuntumaid suvepidude pidamise paiku. Selle järgi sai nime Rakvere Palermo linnaosa.
Tänava põhjaküljel, Tõrma ringtee lähedal, paikneb Rakvere linna Pauluse kalmistu, aadressiga Lilleoru tänav 26.
Heinrich Christopher Wrede

Heinrich Christopher Wrede (18. veebruar 1691 Harju-Jaani – november 1764) oli Eesti vaimulik.
Ta sündis Harju-Jaani kirikumõisas sealse pastori Heinrich Wrede pojana. Aastatel 1704–1708 õppis ta Tallinna gümnaasiumis, aastatel 1708–1709 Tartu Ülikoolis. Aastatel 1709–1711 Kieli ja 1711. aastal Halle ülikoolis teoloogiat. Ordineeriti 5. septembril 1711 õpetajaks.
Aastatel 1711–1742 oli ta Harju-Jaani koguduse pastor, täites 1712–1713 aastatel ka Jüri koguduse ja aastatel 1714–1734 ka Jõelähtme koguduse pastori kohuseid. 1717 käivitas ta Harju-Jaanis köstrikooli, mille lõpetajatest said ümbruskonna esimesed külakoolmeistrid. Aastast 1718 oli Wrede ka Albu mõisa juurde asutatud vaestekooli direktor. Seda õppeasutust pidas ülal Kaalepi, Kukevere, Seidla ja Albu mõisate omanik vabahärra Magnus Wilhelm von Nieroth. Koolis õppis nii saksa kui ka eesti soost lapsi.
1721. aastast tegutses Christopher Wrede konsistooriumi erakorralise assessorina, aastatel 1741–1742 Ida-Harju praostkonna praostina. Aastatel 1742–1753 oli ta Tallinna superintendent ja Oleviste kiriku pastor. Kui ta sellest ametist 1753. aastal kehva tervise tõttu loobus, määrati viitsesuperintendendiks Peter Christian Krause. Tema algatusel loodi Tallinna Toomkiriku juures maakirikute arhiiv.
Wrede Harju-Jaanis ja Jõelähtmel peetud kirikuraamatud on olulised ajalooallikad.
 
„Wrede Jõelähtme kirikukroonika kajastab ühe maakihelkonna koguduse ja inimeste eluolu 18. sajandil. Maakihelkonna kroonikate osi on ka varem vahendatud, aga mitte kunagi pole üks ajaloo talletaja ette võetud sellise põhjalikkusega“
 – Tiina Kala
Aastal 1721. avaldas ta ümbertöötatud kujul Heinrich Stahli "Kodu- ja Käsiraamatu" ja 1727. aastal Tallinnas raamatukese "Jummala Nou Innimesse iggawessest õnnistussest". Mõlema raamatu toimetamisel olid Wredele abiks ülikoolikaaslased Anton thor Helle ja Heinrich Gutsleff.
Wrede suri 1764. aasta novembris Tallinnas ja maeti sama aasta 15. detsembril Oleviste kirikusse.

Isiklikku

Tema isa Heinrich Wrede oli samuti Harju-Jaani koguduse pastor, vend Carl Christian Wrede oli pärast teda Harju-Jaani koguduse õpetaja ja hiljem luterlikuks pastoriks Volga jõe äärsetes kogudustes. Ta abiellus 24. oktoobril 1711 Anna Elisabeth Meyeriga Tallinnast.
Tõnis Tuuga

Elulugu

Tõnis Tuuga sündis 1988. aastal Raplas pere kolmanda lapsena. Tema isa on kunstnik ja ettevõtja Ado Tuuga.
Aastatel 1996–2008 õppis ta Rapla Vesiroosi Gümnaasiumis. Fotograafiaga tegeleb aastast 2006. Pärast gümnaasiumi lõpetamist 2008. aastal suundus Tuuga edasi õppima Tallinna Polütehnikumi fotograafia erialale. 2010. aasta sügisel alustas õpinguid Balti Filmi- ja Meediakoolis operaatori erialal.
Pärimisregister

Pärimisregister on riiklik elektrooniline andmekogu, mille eesmärk on aidata kaasa pärimismenetluse korrektsele läbiviimisele ning pärija ja pärandaja õiguste kaitse tagamisele, võimaldada dokumentide ja andmete elektroonilist säilimist, edastamist ning avalikkuse informeerimist. Pärimisregistrit peab Notarite Koda. Pärimisregistri vastutav töötleja on Justiitsministeerium ning volitatud töötlejad on notarid, erikutsega konsulaarametnikud ja kohtud.

Teabe saamise kord

Pärimisregistri andmetega võib igaüks tutvuda pärast seda, kui pärandaja surm on tõendatud. Abikaasade vastastikuse testamendi kohta antakse teavet pärast ühe abikaasa surma. Pärimisregistri andmetega on võimalik tutvuda notaribüroos või vastava veebilehe kaudu. Pärimisregistri andmetega tutvumise eest notaribüroos tasutakse notari tasu, veebilehel andmetega tutvumine on tasuta.
Suttungr (kuu)

Suttungr või Saturn XXIII (esmane nimetus S/2000 S 12) on Saturni looduslik kaaslane ning ta on üks Saturni kaaslaste skandinaavia grupi kuudest. Selle kuu avastajaks 2000. aastal oli Brett J. Gladmani juhitud töörühm.   
Suttungri nimi tuleneb skandinaavia mütoloogiast ja on pandud hiiu Suttungri järgi, kes olevat omanud erilist tarkusemõdu. 
Alguses nimetati seda taevakeha "Suttung", kuid hiljem otsustati lõppu lisada ka -r (Suttungr).
Suttungri diameeter on umbes 7 km.
Saturni kaaslased
S/2009 S 1 • Pan • Daphnis • Atlas • Prometheus •  Pandora • Epimetheus • Janus • Aegaeon •  Mimas • Methone • Anthe • Pallene • Enceladus • Tethys • Telesto • Kalypso • Dione • Helene • Polydeuces • Rhea • Titan •  Hyperion • Iapetus • Kiviuq • Ijiraq • Phoebe • Paaliaq • Skathi • Albiorix • S/2007 S 2 • Bebhionn • Erriapus • Skoll • Siarnaq • Tarqeq • S/2004 S 13 • Greip • Hyrrokkin • Jarnsaxa • Tarvos • Mundilfari • S/2006 S 1 • S/2004 S 17 • Bergelmir • Narvi • Suttungr • Hati • S/2004 S 12 • Farbauti • Thrymr • Aegir • S/2007 S 3 • Bestla • S/2004 S 7 • S/2006 S 3 •  Fenrir • Surtur • Kari • Ymir • Loge • Fornjot
Hannes Niineväli

Hannes Niineväli (sündinud 22. märtsil 1969 Tallinnas) on eesti arhitekt.
Keskhariduse omandas Hannes Niineväli Tallinna 10. Keskkoolis. Arhitektuurialase kõrghariduse omandas ta Tallinna Kunstiülikoolis aastatel 1990–1995.
Alates aastast 1995 töötab Hannes Niineväli arhitektuuribüroos Arhitektuuristuudio Kirsima&Niineväli OÜ.
Suure osa Hannes Niineväli loomingust moodustavad ühepere- ja korterelamud. Ühiskondlikest hoonetest kuuluvad tema loomingusse haldushoone Koplis ja Marienthali keskus Mustamäel.
Hellamaa laht

Hellamaa laht asub Hiiumaa idarannikul Vohilaiu ja Tähva nina vahel Hellamaa küla juures. See on osa Hari kurgust.
Lahe keskpunkti geograafilised koordinaadid on 58° 55′ 34″ N, 22° 59′ 01″ E, veepeegli pindala 11,6 km². Laht on madal, veetüübilt mesohaliinne.
Hellamaa lahe keskkonnaregistri kood on VEE3311010.
Hellamaa lahes on Hellamaa rahu (pindala 14,8 ha), Rambirahu, Uuemaa rahu.
Kevadine märtsikelluke

Levik

Pärismaine Lõuna-Euroopas.
Eestis kasvatatakse kultuurtaimena.
Metstoa Linajärv

Linajärv' (ka Metstoa Linajärv, Liivjärv, Paukjärv) on järv Harju maakonnas Kuusalu vallas Koitjärve külas. Veekogu pindala on 0,9 ha. Veekogu kaldajoone pikkus on 368 m.
Vello Raagmets

Vello Raagmets (sündinud 8. märtsil 1933 Kärevere vallas Tartumaal) on Eesti loomaarstiteadlane.

Elulugu

Vello Raagmets on talupidaja poeg.
Lõpetas 1951 Tartu 6. Keskkooli ja 1956 EPA veterinaararstina; veterinaariakandidaat (1956, Eesti NSV TA Loomakasvatuse ja Veterinaaria Instituut (ELVI)), väitekiri "Tallede valgelihastõbi ja selle tõrje ENSV-s". Oli 1956–59 Orajõe veterinaariajaosakonna juhataja, 1959–65 Tõlla sovhoosi peaveterinaararst, 1965–75 ELVI Orumäe lambakasvatusmajandis algul peaveterinaararst, aastast 1968 direktor. 1975–85 ELVI Puka Lambakasvatuse Katsejaama direktor, 1985–93 ELVI lambakasvatuse osakonna vanemteadur.

Teadustöö

Uurinud lammaste aretust, söötmist, suurfarmis pidamise tingimusi ning soome valgepealiste ja prantsuse lihalambatõu sobivust eesti valgepealise lambatõu produktiivomaduste parandamisel. 30 teadustrükist.
Pavel Melnikov (insener)

Pavel Petrovitš Melnikov (vene Павел Петрович Мельников; 3. august (vkj 22. juuni) 1804 Moskva – 3. august (vkj 22. juuli) 1880 Ljuban, Peterburi kubermang) oli Venemaa mehaanikateadlane, insener ja riigimees. Inseneriväekindral (1859).
Ta oli Venemaa Keisririigi esimene teedeminister (1865–1869) ja Riiginõukogu liige (1863.
Ta oli Peterburi–Moskva raudtee projekti üks autoreid (ehitati 1843–1851).

Haridustee ja töökäik

Ta oli pärit aadliperekonnast. 1825. aastal lõpetas ta Teedeinseneride korpuse instituudi porutšiku auastmes.
Tema edukat sõjaväeinseneri karjääri näitavad saadud auastmed: kapten (1829), major (1832), alampolkovnik (1837), kindralmajor (1847). 6. jaanuaril (vkj) 1859. aastal ülendati ta kindralleitnandiks ja sama aasta 20. aprillil (vkj) inseneriväekindraliks.
1833. aastal määrati ta Teedeinseneride korpuse instituudi kateedrijuhatajaks ja kinnitati rakendusmehaanika professoriks.
Ta koostas Dünaburgi linna kuue kilomeetri pikkuse kaitsetammi projekti kevadiste Daugava jõe üleujutuste vastu (ehitati 1833–1841).
1835. aastal avaldas ta raamatu "О железных дорогах" ('Raudteedest') – esimese Venemaal välja antud õppevahendi raudteetranspordi valdkonnas.
Aastatel 1857–1858 asendati Peeter-Pauli katedraali tornikiivri puittarindus metallkonstruktsiooniga. Insenerina oli siin kaastegev ka Melnikov.

Teedeametkonna juht

Melnikov juhtis riigi teedeametkonda alates 1862. aastast kui ta määrati Venemaa keisririigi teede ja ühiskondlike hoonete peavalitsuse juhiks (главноуправляющий путями путей сообщения и публичными зданиями). Aastatel 1865–1869 oli ta Venemaa Keisririigi esimene teedeminister. Tema ametisoleku aja jooksul suurenes Venemaa raudteevõrk oluliselt – ehitati juurde 7062 km raudteid.

Teadus

Ta uuris teaduslikul tasemel raudtee-ehituse ja vaguniehitusega seotud küsimusi.

Mälestuse jäädvustamine

2003. aastal avati talle pühendatud ausammas Moskvas Komsomoli väljakul – väljakul, mille ääres asuvad kolm Moskva jaamahoonet.
Kristel Uiboaed

Kristel Uiboaed on eesti keeleteadlane ja andmeanalüütik.

Haridus

2002 lõpetas Hugo Treffneri Gümnaasiumi. 2005 omandas Tartu Ülikoolis bakalaureusekraadi ning 2008 magistrikraadi eesti ja soome-ugri keeleteaduses. Olnud vahetusüliõpilane Jyväskylä ja Tampere Ülikoolis, külalisdoktorant Groningeni Ülikoolis. 2013 kaitses Tartu Ülikoolis doktoritöö "Verbiühendid eesti murretes", mille eest sai üliõpilaste 2014. aasta riikliku teadustööde konkursi 1. preemia ühiskonnateaduste ja kultuuri valdkonnas.

Töö

2008–2013 töötas Tartu Ülikoolis arvutilingvistika ja korpuste spetsialistina, 2013 eesti murrete nooremteadurina, 2014–2016 eesti murrete teadurina. 
Uurimisvaldkonnad: murdesüntaks, eesti murded, arvutilingvistika.
Euroopa Keeleteaduse Ühingu ja Põhjamaade kraadiõppe kooli liige.
Kuulus Tartu Ülikooli häkatoni "Social Impact Data Hack 2017" võitnud meeskonda NLPpeople koos Siim Antso, Uku Raudvere ja Dage Särjega.
Ehitushinnaindeks

Ehitushinnaindeks on indeks, mis väljendab baas­aastale iseloomuliku ehitustegevuse maksumuse muutust ehitusplatsi otsekulude tasemel.
Ehitushinnaindeksi arvutamisel kaasatakse neli ehitisegruppi – eramud, korruselamud, tööstushooned ja ametihooned. Otsekuludes arvestatavad ressursid jaotatakse kolme põhigruppi: tööjõud, ehitusmasinad ja -materjal. Hinnainformatsioon kogutakse valikuuringuga, mis hõlmab ehitus- ja hulgimüügifirmasid ning kümne linna jaemüügiettevõtteid. Ehitushinnaindeks avaldatakse kord kvartalis, kvartalile järgneva kuu 20. kuupäeval või sellele järgneval tööpäeval.
Wolquin

Wolquin (Volquin, Folkvin, Volkewin, Wolguinus, Wolgulin, Volkwin; suri 22. septembril 1236) oli Mõõgavendade ordu teine ordumeister (1209–1236), kes juhtis ordut ristisõjas eestlaste ja teiste ümberkaudsete paganarahvastega. Ta oli piiskop Alberti usaldusalune. Langes leedulaste käe läbi Saule lahingus 1236. aastal.
Wolquini on peetud ka Naumburgi krahvisuguvõsasse kuuluvaks (Volkwin von Naumburg), sellisel juhul peetakse tema isaks Naumburgi krahvi Volkwinit ja tema pärutolukohaks Naumburgi Kasseli lähedal Põhja-Hessenis. Tema oletatav sugulane Ludwig von Naumburg oli 13. sajandil Saksa ordu liige ja lõpuks ka Saksa meister. On teada, et Naumburgide suguvõsal olid küllaltki tihedad sidemed teiste Mõõgavendade ordusse astunud Põhja-Saksa suguvõsadega.
Lustivere külanõukogu

Lustivere külanõukogu oli külanõukogu Jõgeva rajoonis. Külanõukogu eksisteeris 1954–1972 ja seejärel liideti see Pajusi ja Põltsamaa külanõukoguga.
Traditsioon ja individuaalne talent

"Traditsioon ja individuaalne talent" (Tradition and the Individual Talent) on T. S. Elioti essee.
See ilmus esimest korda 1919 ajakirjas The Egoist. Eesti keeles on see ilmunud Jaak Rähesoo tõlkes raamatus "Valitud esseesid" (1997).
Friesell

Friesell oli Saksamaalt pärit aadlisuguvõsa. 
Friesellide esindaja Saksamaalt Regensburgist pärit Christoffer Friesell'i mainiti 1665 Tallinna kodanikuna. Christofferi pojapoeg Georg Johann tõusis Vene armees kindralleitnandi astmeni ja 1720 sai Vene riigilt aadlitiitli. Georg Johanni sama nime kandev poeg Georg Johann oli Moe ja Tamsalu mõisa mõisnik ning 1783 kanti ta Eestimaa rüütelkonna aadlimatriklisse.
2000. aasta Eesti-Soome maavõistlus poksis

Eesti - Soome 2000. aasta maavõistlus poksis toimus 22. oktoobril Helsingis. Võistlus kavandati 12 kehakaalus, poksiti 4x2-minutilist raundi. Soome võitis 7:4.
Helveskaal (kuni 48 kg): mõlemal võistkonnal puudus selles kaalus esindaja
Kärbeskaal (kuni 51 kg): ? (Soome) - Eestil puudus selles kaalus esindaja ja Eestile arvestati loobumiskaotus
Kukk-kaal (kuni 54 kg): ? (Soome) - Andrei Malahhov (Eesti) tulemus on teadmata
Sulgkaal (kuni 57 kg): ? (Soome) - Roman Pavlenko (Eesti) tulemus on teadmata
Kergekaal (kuni 60 kg): ? (Soome) - Nikolai Bondarev (Eesti) tulemus on teadmata
I kergekeskkaal (kuni 63,5 kg): Albert Starikov (Eesti) - Samuli Leppiaho (Soome) RSC 4
II kergekeskkaal (kuni 67 kg): ? (Soome) - Andrei Jeremejev (Eesti) tulemus on teadmata
I keskkaal (kuni 71 kg): Amin Asikainen (Soome) - Ruslan Lopuhhin (Eesti) tulemus on teadmata
II keskkaal (kuni 75 kg): ? (Soome) - Aleksei Poluhhin (Eesti) tulemus on teadmata
Poolraskekaal (kuni 81 kg): Deniss Kondrašov (Eesti) - Sami Selesmaa (Soome) 3 - 0
Raskekaal (kuni 91 kg): Tambet Leetsi (Eesti) - Tuomo Paavola (Soome) 3 - 0
Üliraskekaal (üle 91 kg): Pavel Maslov (Eesti) - Jaakko Lundén (Soome) AB 3
Deutschland (1998)

Ajalugu

Kiil pandi laevale tehasenumbriga 328 Howaldtswerke-Deutsche Werft AG laevatehases 1. detsembril 1996 ning 16. jaanuaril 1998 lasti laev vette. 11. mail 1998 ristis laeva Deutschlandiks Saksamaa president Richard von Weizsäcker. Oma esmareisile Norra poole asus Deutschland 16. mail 1998.
2012. aastal sõitis laev kruiisidele Travemündest: Läti–Eesti–Venemaa, Travemünde-Hafnarfjördur, Island (Norra, Island, Gröönimaa). Saksa Olümpiakomitee kasutas Deutschlandi fännide majutamiseks 2012. aasta suveolümpiamängude ajal ja laeva pardal Champions Clubis tähistati Gerd Kanteri rivaali Robert Hartingi võitu. 15. augustil 2012 jõudis luksuslaevaga Deutschland koju 217 sportlast, keda oli Hamburgi sadamasse tervitama tulnud 10 000 inimest.
26. mail 2013 avas Deutschland Saaremaa kruiisihooaja.

Juhtumid

11 augustil 2012 pidutses Deutschlandi pardal Londoni olümpiamängudel maahokis kuldmedali võitnud Saksamaa meeskond. Laevale pidutsemise käigus tekitatud kahju eest esitas omanik Peter Deilmann 500 000 euro suuruse arve.